November | Boodskap vir Vandag
Posted on December 3, 2018 by adele lombaard
“Dan is daar die mense by wie daar soos op goeie grond gesaai is, wat die woord hoor en aanvaar en vrug voortbring” (Markus 4:20).
ŉ Vriend wat ŉ suksesvolle skrywer is, stuur dié week aan my ŉ brief waarin hy die lot van skrywers en hulle werk ligweg bekla.
In sy brief verwys hy na ŉ joernalis wat die volgende kwytgeraak het oor boeke waarin skrywers gewoonlik hulle harte uitstort. Sy woorde was: “Vyftig jaar gelede reeds was om só ŉ boek te publiseer soos om ŉ klip in ŉ dammetjie te gooi en te kyk hoe hy sink, terwyl die rimpelings ŉ paar sekondes uitdu.”
Self voeg my vriend dan by: “Deesdae is dit soos om daardie selfde klip in die oseaan te gooi – daar is kwalik ŉ rimpeling.” Lees Verder>>
Benewens ŉ klompie neutrale seine wat deel van ons daaglikse omgang met mense vorm, is daar veral twee groot seine wat die aard en groei van ons verhouding met die ander bepaal. Die een is waar jy deur jou woorde of gedrag mense openlik of op subtiele maniere van jou af wegstoot. Dit gebeur veral wanneer jy die ander bly verwyt, beskuldig of vaspen met woorde soos: “Jy was nog altyd so …” Lees Verder>>
Reguit, maar welwillend
Posted on November 28, 2018 November 28, 2018 by adele lombaard
ŉ Openlike bestraffing is beter as liefde wat onsigbaar bly (Spreuke 27:5).
Die afgelope week moes ek ŉ brief skryf waarin ek iemand se uitnodiging tot ŉ ontmoeting en gesprek oor konflik waarin hy betrokke is, moes afwys.
Ek het goeie redes hiervoor gehad, en alhoewel ek agterna ietwat sleg gevoel het, het ek geweet dit was die regte ding om te doen.
ŉ Goeie vriend van my het later my besluit ondersteun en bevestig met die woorde: “ŉ Reguit en eerlike woord of antwoord kan pynlik wees, maar is dikwels tot heil van die ander. In sekere omstandighede is sulke reguit woorde selfs ŉ vorm van goedhartigheid (kindness) en welwillendheid.” Lees Verder>>
Dit is natuurlik nie heeltemal waar nie. Behalwe dat die nuus waaraan ons daagliks blootgestel word meestal selektief, negatief en sensasioneel is, is die lewe ook vol goeie en hoopvolle stories. Lees Verder>>
ŉ Onbedagsame lewe
Posted on November 26, 2018 November 26, 2018 by adele lombaard
Mens, die Here het jou bekend gemaak wat goed is: Hy vra dat jy reg sal laat geskied, dat jy liefde en trou sal bewys, en dat jy bedagsaam sal lewe voor jou God (Miga 6:8).
Een van die slegste vorme van menslike gedrag staan bekend as onbedagsaamheid.
Om onbedagsaam te leef is om so behep te wees met jou eie aksies, stories of belange dat jy onsensitief raak vir ander, dat jy nie meer omgee hoe jou optrede of gedrag hulle raak of steur nie. Selfs nie eens omgee wat hulle van jou dink nie. Lees Verder>>
Dié film speel af kort ná die Tweede Wêreldoorlog in ŉ Hongaarse dorpie. Tydens die oorlog het prominente gemeenskapslede, onder andere die predikant en die stadsklerk, meegedoen aan die uitlewering van plaaslike Jode aan die Nazi’s. Erger nog, baie het daarna beslag gelê op die Jode se eiendom, huise en winkels en dit vir hulle toegeëien. Lees Verder>>
Leer ken die vreemdeling as vriend
Posted on November 22, 2018 by adele lombaard
Hierteen het die Fariseërs en die skrifgeleerdes beswaar gemaak en gesê: “Hierdie man ontvang sondaars en eet selfs saam met hulle.” Toe vertel Jesus vir hulle hierdie gelykenis (Lukas 15:2-3).
Wie die gelykenis van die verlore seun – oftewel van die wagtende vader, het Thielicke gesê – lees, sal altyd ook die konteks waarin Jesus dié verhaal vertel het in ag moet neem.
Daarin alleen sit al ŉ eie boodskap vir ons tyd. Lees Verder>>
Posted on November 21, 2018 November 21, 2018 by adele lombaard
Die hoogtepunt van die verhaal van die verlore seun is beslis die dramatiese herontmoeting van die pa en sy vervreemde seun.
Aangrypend hoor ons hoe die pa die seun al gesien het toe hy nog ver was, amper net ŉ spikkeltjie op die horison. En hoe sy hart by die aanskoue van hierdie gehawende en eensame man skielik vol deernis was. Sodat hy amper buite homself van vreugde die seun tegemoet gehardloop, omhels en hartlik soen. Lees Verder>>
ŉ Genadige herinnering
Posted on November 20, 2018 by adele lombaard
“Toe kom hy tot inkeer en sê: ‘My pa het wie weet hoeveel dagloners, en hulle het almal oorgenoeg kos, en hier vergaan ek van die honger. Ek sal dadelik na my pa toe teruggaan …’” (Lukas 15:17-18).
Behalwe vir sy donker kant van verval en ellende, bevat die verhaal van die verlore seun ook ŉ moment van lig en bevryding.
Dit is wanneer die seun tot sy sinne kom en besluit om terug te keer. Die geheim vir hierdie omkeer lê dieper as wat ŉ mens met die eerste oogopslag raaksien. Lees Verder>>
Die onbegryplike raaisel
Posted on November 19, 2018 November 19, 2018 by adele lombaard
“Die jongste het vir sy pa gesê: ‘Pa, gee my die deel van die besittings wat my toekom.’ Hy het toe die geld tussen hulle verdeel. Nie lank daarna nie het die jongste seun alles tot geld gemaak en van die ouerhuis na ŉ ver land toe vertrek. Daar het hy sy geld verkwis deur losbandig te lewe” (Lukas 15:12-13).
Die gelykenis van die verlore seun (Lukas 15:11-31) is ŉ ryk, ontroerende en troosvolle verhaal – een wat die hart van Jesus se boodskap op ŉ ongeëwenaarde wyse vertolk.
Dié verhaal gee eerstens vir ons ŉ blik op die groot ellende waarin impulsiewe gedrag en swak keuses ŉ mens kan dompel. Die jongste seun se versoek aan sy pa om sy erfdeel voortydig te bekom, was nie net ongehoord in daardie tyd nie, maar verraai reeds ŉ onverskilligheid teenoor die pa. Lees Verder>>